Ελευθεροχώρι Γρεβενών

Το Ελευθεροχώρι, επίσημα Ελευθεροχώριον, είναι ορεινό χωριό της περιφερειακής ενότητας Γρεβενών σε υψόμετρο 610 μέτρα.

Γεωγραφικά - ιστορικά στοιχεία
Το Ελευθεροχώρι βρίσκεται στο κέντρο του νομού, νότια του ποταμού Βενέτικου και σε απόσταση 13 χλμ. νοτιοανατολικά από τα Γρεβενά. Σε απόσταση περίπου 2 χλμ. βόρεια από το χωριό βρίσκεται σύγχρονη γέφυρα στη θέση παλιότερου πέτρινου μονότοξου γεφυριού, το οποίο ονομαζόταν "γεφύρι του Μεγαλέξανδρου" και σύμφωνα με την τοπική παράδοση ο Μέγας Αλέξανδρος πήδηξε με το άλογό του, το Βουκεφάλα, από τη μία βραχώδη όχθη του ποταμού απέναντι στην άλλη. Ως οικισμός αναφέρεται το 1918 στο ΦΕΚ 260Α - 31/12/1918 να προσαρτάται στην τότε κοινότητα Φιλί που ανήκε στο νομό Κοζάνης. Το χωριό σύμφωνα με το σχέδιο Καλλικράτης, μαζί με το Φελλί αποτελούν τη τοπική κοινότητα Φελλίου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 έχει πληθυσμό 59 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10550 (σελ. 76 του pdf)

 Εξωτερικοί σύνδεσμοι 
 Το "άγνωστο" πέτρινο γεφύρι του Βενέτικου στο Ελευθεροχώρι Γρεβενών! από τον ιστότοπο http://www.pamegrevena.gr

Παραπομπές

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών